גברים חרדים המשרתים בשירות לאומי-אזרחי דרך הארגון המתפעל חברים.
המשרת בשירות לאומי-אזרחי מהמגזר החרדי המשרת 5 ימים בשבוע זכאי ל-20 ימי חופשה בשנה.
משרת בשירות לאומי-אזרחי המשרת פחות מחמישה ימים בשבוע, זכאי לימי חופשה באופן יחסי למספר ימי השירות השבועיים שלו.
אדם מהמגזר החרדי משרת בשירות לאומי-אזרחי במסלול אזרחי-חברתי במשך 20 שעות שבועיות, ומגיע לשירות יומיים וחצי בשבוע.
אותו אדם זכאי לימי חופשה באופן יחסי, ולכן יהיה זכאי ל-10 ימי חופשה בשנה.
מתנדב שבהתאם לדרישות שירת ביום מימי המנוחה, או ביום העצמאות, זכאי להיעדר יום תמורתו בשבוע לאחר מכן.
מעבר לימי החופשה, משרתים בשירות הלאומי-אזרחי זכאים לימי חופשה בחגים, לפי דתם. לפרטים נוספים ראו חופשות חגים למתנדבי שירות לאומי-אזרחי.
מתנדבי השירות הלאומי-אזרחי זכאים ל-20 ימי מחלה קלנדריים בשנה. לפרטים נוספים ראו חדש:ימי מחלה לחרדים המשרתים בשירות לאומי-אזרחי.
בזמן שביתה במקום השירות חלה על המתנדב חובת התייצבות במקום השירות או במקום אחר על פי הוראות ארגון חברים. ככל שהשביתה נמשכת יותר מ-7 ימים ולא נמצא למתנדב מקום חלופי לשירות, יש לדווח לרשות השירות הלאומי-אזרחי, אשר תשקול אם לאשר תקופה זו כנמנית לשירות, בהתאם לנסיבות.
המידע בערך זה מתייחס לחרדים אשר החלו לשרת בשירות הלאומי-אזרחי החל מיוני 2014, לפי חוק שירות לאומי-אזרחי, תשע"ד-2014 בלבד. בעניין משרתים חרדים אשר החלו שירות במועד מוקדם יותר, חלים כללים אחרים.
אוחזר מתוך "https://www.kolzchut.org.il/he/ימי_חופשה_לחרדים_המשרתים_בשירות_לאומי-אזרחי"
עודכן לאחרונה ב־05:05, 20 בפברואר 2019. לחצו כאן להיסטוריית הדף.